Adjany Costa

Adjany Costa (Huambo, 1989) Angolako itsas biologoa eta kontserbazionista da, eta bere herrialdeko Kultura, Turismo eta Ingurumen ministro izandakoa.

 Ibilbidea 
Unibertsitate masterra egina du Costak, eta Oxfordeko Unibertsitatean doktoretza. National Geographic aldizkariko esploratzailea da, eta Into the Okavango Okavango deltari buruzko 2019ko dokumentalean agertu zen.

2020ko apirilean, Angolako Kultura, Turismo eta Ingurumen ministro izendatu zuten Costa, eta bere herrialdearen historian ministrorik gazteena bilakatu zen. Urte bereko urrian, João Lourenço presidenteak kargutik kendu zuen eta aholkulari gisa berresleitu zuen.

 Aintzatespenak 
Costak irabazi zuen 2019an Nazio Batuen Ingurumen Programako Lurraren Gazte Txapeldunak saria, Afrikako kontinentearen ordezkari gisa. Urte horretan bertan, Angolako Meritu Zibilaren Lehen Ordena jaso zuen, Angolako ekialdeko lur garaietako Luchaze herriarekin eta Okavangoko deltarekin elkarlanean egindako kontserbazio komunitarioko lana aitortuz.

 Erreferentziak 

 Kanpo estekak 

Kategoria:Angolarrak
Kategoria:Emakume aktibistak
Kategoria:Kontserbazionistak
Kategoria:Emakume zientzialariak
Kategoria:Ekologistak